NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NÁVRH**

**Z á k o n**

**z** ........................,

ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z.z. o telekomunikáciách v znení neskorších predpisov

 Národná rada Slovenskej republiky sa uzniesla na tomto zákone:

# Čl. I

 Zákon č. 308/2000 Z.z. o vysielaní a retransmisii a o zmene zákona č. 195/2000 Z.z. o telekomunikáciách v znení zákona č. 147/2001 Z.z., zákona č. 206/2002 Z.z., zákona č. 289/2005 Z.z., zákona č. 95/2006 Z.z., zákona č. 121/2006 Z.z., zákona č. 13/2007 Z.z., zákona č. 220/2007 Z.z., zákona č. 343/2007 Z.z., zákona č. 654/2007 Z.z., zákona č. 167/2008 Z.z., zákona č. 287/2008 Z.z., zákona č. 516/2008 Z.z., zákona č. 77/2009 Z.z., zákona č. 318/2009 Z.z., zákona č. 498/2009 Z.z., zákona č. 532/2010 Z.z., zákona č. 221/2011 Z.z., zákona č. 397/2011 Z.z., zákona č. 547/2011 Z. z. a zákona č. 342/2012 Z.z. sa mení a dopĺňa takto:

V § 20 sa odsek 5 dopĺňa vetou, ktorá znie: "Vysielateľ je povinný zabezpečiť, aby bezprostredne pred, počas a bezprostredne po programoch a iných zložkách programovej služby, ktoré sú podľa jednotného systému označovania určené alebo vhodné pre určitú vekovú skupinu maloletých neboli vo vysielaní zaradené upútavky na programy, ktoré sú pre túto vekovú skupinu alebo nižšiu vekovú skupinu nevhodné, alebo ktoré sú určené pre vyššiu vekovú skupinu maloletých.".

V § 64 ods. 2 sa odkaz "§ 20 ods. 1 a 3" nahrádza odkazom "§ 20 ods. 1, 3 a 5".

V § 65 sa odkaz "§ 20 ods. 1 a 3" nahrádza odkazom "§ 20 ods. 1, 3 a 5".

V § 66 sa odkaz "§ 20 ods. 1 a 3" nahrádza odkazom "§ 20 ods. 1, 3 a 5".

V § 67 ods. 3 písm. c) sa slová "nezabezpečil časové zaradenie programov alebo iných zložiek programovej služby v súlade s podmienkami ustanovenými osobitným predpisom28a) (§ 20 ods. 5)" nahrádzajú slovami "porušil povinnosti podľa § 20 ods. 5".

V § 67 ods. 11 písm. e) sa slová "nezabezpečil časové zaradenie programov alebo iných zložiek programovej služby v súlade s podmienkami ustanovenými osobitným predpisom28a) (§ 20 ods. 5)" nahrádzajú slovami "porušil povinnosti podľa § 20 ods. 5".

# Čl. I

**Účinnosť**

 Tento zákon nadobúda účinnosť 1. septembra 2013.